《华严顶》
清代·刘光第

闻说金刚台外地，夜灯浮上独兹峰。
老猿抱子求僧饭，闲客看人打佛钟。
下界云霞招杖屦，夕阳红翠动杉松。
风吹铎语天中落，似惜尘凡去兴浓。

作者简介：（1859—1898）四川富顺人，字裴村。光绪九年进士，授刑部主事。在官十余年，因谳狱忤长官，遂退而绝迹不至署。戊戌夏，以陈宝箴荐，加四品卿衔参与新政。政变被杀，为“戊戌六君子”之一。有《介白堂诗文集》。